অরেঞ্জ লাইনে মেট্রো চলাচল কবে শুরু? দেখুন বড় আপডেট

কলকাতা: ছট পুজোর পরেই শুরু হবে ব্লু লাইনের (Kolkata Metro Blue Line) কবি সুভাষ মেট্রো স্টেশনের (Kavi Subhas Metro Station) পুনর্নির্মাণের কাজ। ক্ষুদিরাম মেট্রো ক্রসওভারের যে কাজ আটকে রয়েছে সেটি ছট পুজোর পরেই দ্রুত শুরু করা হবে। আগামী সপ্তাহ থেকেই এই কাজ শুরু হবে বলে মনে করা হচ্ছে। এমনিতেই ব্লু লাইনটি ৪০ বছরের পুরনো। ব্লু লাইনের যে নিয়মিত সমস্যা রয়েছে সেটা নিয়ে রাইটস কাজ করছে। CBTC র কাজ শুরু করার জন্য অনুমতি নেওয়া হয়েছে। তিন থেকে চার বছরের মধ্যে কাজ শেষ হয়েছে করা হবে। সবকিছু ঠিকঠাক থাকলে ২০২৬ সালের ডিসেম্বরের মধ্যেই কলকাতা মেট্রোর অরেঞ্জ লাইনের পুরো অংশে পরিষেবা চালু হয়ে যাবে। শুক্রবার কলকাতা মেট্রোর ‘জন্মদিন’ উদযাপনের মধ্যেই মেট্রো কর্তৃপক্ষের তরফে জানানো হয়েছে, চিংড়িঘাটার যে দীর্ঘদিন ধরে আটকে ছিল, তা আগামী মাসের দ্বিতীয় সপ্তাহ থেকে শুরু করা হবে।

চিংড়িঘাটার মেট্রোর সম্প্রসারণের কাজ যেটা আটকে ছিল সেটি নভেম্বর মাস থেকে শুরু হবে। নভেম্বরে দ্বিতীয় বা তৃতীয় সপ্তাহ থেকে শুরু হওয়ার কথা। রাজ্য সরকারের সঙ্গে কথা বলে দিনক্ষণ চূড়ান্ত করা হয়েছে। সেক্ষেত্রে ২০২৬ এর ডিসেম্বরের মধ্যে এয়ারপোর্ট পর্যন্ত অরেঞ্জ লাইন চালু করা সম্ভব হবে। মেট্রোরেল আরও সম্প্রসারণ করা হচ্ছে। আরও ৫৭ কিলোমিটার যাত্রাপথ ইতিমধ্যেই অনুমতি পাওয়া গিয়েছে। ২০২৬ এর মধ্যে ২৯ কিলোমিটার কাজ সম্পন্ন করার পরিকল্পনা রয়েছে। তার মধ্যে ১৯ কিলোমিটার যাত্রী পরিষেবার জন্য চালু করে দেওয়া সম্ভব হবে।

আরও পড়ুন: দার্জিলিংয়ে শীতের আমেজ, তাপমাত্রা নামল ১১ ডিগ্রিতে

২০২৯ সালের মধ্যে মেট্রোর পার্পল লাইনের কাজ শেষ করার লক্ষ্যমাত্রা নেওয়া হয়েছে বলে জানিয়েছেন জেনারেল ম্যানেজার। আপাতত কলকাতা মেট্রোর পার্পল লাইনের জোকা থেকে মাঝেরহাট পর্যন্ত পরিষেবা চালু আছে। খিদিরপুর থেকে মাটির নীচে কাজও শুরু হয়ে গিয়েছে। মাটির তলায় দুটি টানেল বোরিং মেশিন (টিবিএম) ঢুকে পড়েছে। পুরো অংশের কাজটা ২০২৯ সালের মধ্যে শেষ হয়ে যাবে আশাপ্রকাশ করছে মেট্রো কর্তৃপক্ষ। ২০২৯ এর মধ্যে পার্পেল লাইন, যেটি জোঁকা থেকে ধর্মতলা পর্যন্ত চলবে সেই কাজ শেষ করা হবে। মাইকেল নগর ২০২৯ এর মধ্যে সঙ্গে যুক্ত হবে এয়ারপোর্টে।

দেখুন ভিডিও